


สำนักงานการตรวจเงินแผ่นดิน
หมายเหตุประกอบงบการเงิน
	สำหรับปีสิ้นสุดวันที่ 30 กันยายน 2565	
หมายเหตุ 1 ข้อมูลทั่วไป
สำนักงานการตรวจเงินแผ่นดิน ก่อตั้งขึ้นเมื่อวันที่ 18 กันยายน 2458 ใช้ชื่อว่า “กรมตรวจ
เงินแผ่นดิน ในสังกัดกระทรวงพระคลังมหาสมบัติ” 
ปัจจุบันการตรวจเงินแผ่นดินของไทย เป็นไปตามพระราชบัญญัติประกอบรัฐธรรมนูญว่าด้วย
การตรวจเงินแผ่นดิน พ.ศ. 2561 ประกอบด้วย คณะกรรมการตรวจเงินแผ่นดิน สำนักงานการตรวจเงินแผ่นดิน และผู้ว่าการตรวจเงินแผ่นดิน ที่เป็นอิสระและเป็นกลาง
คณะกรรมการตรวจเงินแผ่นดิน (คตง.) มีหน้าที่กำกับการตรวจเงินแผ่นดินให้เป็นไปตามนโยบายการตรวจเงินแผ่นดิน หลักเกณฑ์มาตรฐานการตรวจเงินแผ่นดิน และตามกฎหมายว่าด้วยวินัยการเงินการคลังของรัฐ ให้คำปรึกษา แนะนำ หรือเสนอแนะเกี่ยวกับการใช้จ่ายเงินแผ่นดิน รวมทั้งให้คำแนะนำแก่หน่วยงานของรัฐ
ในการแก้ไขข้อบกพร่องเกี่ยวกับการใช้จ่ายเงินแผ่นดิน การสั่งลงโทษทางปกครองตามกฎหมายว่าด้วย
วินัยการเงินการคลังของรัฐ
สำนักงานการตรวจเงินแผ่นดิน เป็นส่วนราชการที่เป็นหน่วยงานอิสระตามรัฐธรรมนูญ มีฐานะ เป็นนิติบุคคล เป็นหน่วยธุรการของ คตง. และอยู่ภายใต้การบังคับบัญชาของผู้ว่าการตรวจเงินแผ่นดิน
ผู้ว่าการตรวจเงินแผ่นดิน เป็นผู้รับผิดชอบการปฏิบัติงานของสำนักงานการตรวจเงินแผ่นดิน
มีหน้าที่ตรวจเงินแผ่นดินตามนโยบายการตรวจเงินแผ่นดิน หลักเกณฑ์มาตรฐานเกี่ยวกับการตรวจเงินแผ่นดิน
ที่ คตง. กำหนดและตามกฎหมายว่าด้วยวินัยการเงินการคลังของรัฐ รวมถึงตรวจสอบรายงานการเงินแผ่นดินประจำปีงบประมาณ บัญชีทุนสำรองเงินตราประจำปี และปฏิบัติหน้าที่อื่นใดที่มีกฎหมายกำหนดหรือ
ตามที่ คตง. มอบหมาย
กรอบกฎหมายหลักที่เกี่ยวข้องกับการดำเนินงานของสำนักงานการตรวจเงินแผ่นดิน ได้แก่พระราชบัญญัติประกอบรัฐธรรมนูญว่าด้วยการตรวจเงินแผ่นดิน พ.ศ. 2561
หน่วยงานมีสถานที่ตั้งหลักอยู่ในกระทรวงการคลัง ถนนพระรามที่ 6 แขวงพญาไท เขตพญาไทกรุงเทพฯ 10400 และมีสำนักงานภูมิภาคตั้งอยู่ในจังหวัดต่าง ๆ ทั้ง 76 จังหวัด
สำนักงานการตรวจเงินแผ่นดิน มีหน่วยเบิกจ่ายในส่วนกลาง 1 แห่ง และหน่วยเบิกจ่ายในภูมิภาคภายใต้สังกัด 15 แห่ง โดยหน่วยเบิกจ่ายในส่วนกลางรับผิดชอบบริหารจัดการเงินงบประมาณและเงินนอกงบประมาณที่ได้รับการจัดสรรในส่วนงานของแต่ละแห่งและเป็นหน่วยงานที่นำเสนอรายงานภาพรวมของสำนักงานการตรวจเงินแผ่นดิน รายการบัญชีของหน่วยเบิกจ่ายทุกแห่งจึงได้นำมาแสดงรวมไว้ในงบการเงินฉบับนี้


หมายเหตุ 2 เกณฑ์การจัดทำรายงานการเงิน
รายงานการเงินนี้จัดทำขึ้นตามพระราชบัญญัติวินัยการเงินการคลังของรัฐ พ.ศ. 2561 รายการ
ที่ปรากฏในรายงานการเงินฉบับนี้เป็นไปตามมาตรฐานการบัญชีภาครัฐและนโยบายการบัญชีภาครัฐ
ที่กระทรวงการคลังประกาศใช้และมีผลบังคับใช้แล้ว รายงานการเงินของสำนักงานการตรวจเงินแผ่นดิน 
เป็นหน่วยงานที่เสนอรายงานตามมาตรฐานการบัญชีภาครัฐ รวมรายการบัญชีที่เกิดขึ้นในหน่วยงานส่วนกลาง และส่วนภูมิภาคที่อยู่ภายใต้สังกัดสำนักงานการตรวจเงินแผ่นดิน แต่ไม่รวมถึงรายการบัญชีของกองทุนเพื่อการพัฒนาการตรวจเงินแผ่นดิน ที่อยู่ภายใต้การควบคุมของสำนักงานการตรวจเงินแผ่นดิน แต่ถือเป็นหน่วยงาน
ที่เสนอรายงานแยกต่างหากจากสำนักงานการตรวจเงินแผ่นดิน การนำเสนอรายงานการเงินถือปฏิบัติตามหนังสือกรมบัญชีกลาง ที่ กค 0410.2/ว 479 ลงวันที่ 2 ตุลาคม 2563 เรื่อง รูปแบบการนำเสนอรายงานการเงิน
ของหน่วยงานของรัฐ โดยมีรอบระยะเวลาบัญชี เริ่มตั้งแต่วันที่ 1 ตุลาคม และสิ้นสุดวันที่ 30 กันยายน ของปีถัดไป
หมายเหตุ 3 มาตรฐานการบัญชีภาครัฐและนโยบายการบัญชีภาครัฐฉบับใหม่ 
นโยบายการบัญชีภาครัฐ เรื่องบัตรภาษี มีผลบังคับใช้กับรายงานการเงินสำหรับระยะเวลาบัญชีเริ่มตั้งแต่วันที่ 1 ตุลาคม 2564 โดยสำนักงานการตรวจเงินแผ่นดินยังไม่ได้นำมาตรฐานการบัญชีภาครัฐฉบับใหม่ดังกล่าวมาถือปฏิบัติก่อนวันที่ถึงกำหนด
สำนักงานการตรวจเงินแผ่นดิน ได้พิจารณาแล้วเห็นว่า มาตรฐานการบัญชีภาครัฐและนโยบาย
การบัญชีภาครัฐดังกล่าวข้างต้น จะไม่มีผลกระทบอย่างเป็นสาระสำคัญต่อรายงานการเงินสำหรับปีที่เริ่มใช้
หมายเหตุ 4  สรุปนโยบายการบัญชีที่สำคัญ
4.1 เงินสดและรายการเทียบเท่าเงินสด
เงินสดในมือ เป็นเงินสดและเช็คธนาคาร นอกจากส่วนที่หน่วยงานถือไว้เพื่อใช้จ่ายสำหรับดำเนินงานปกติตามวัตถุประสงค์ของหน่วยงานแล้ว ยังรวมถึงส่วนที่หน่วยงานได้รับไว้เพื่อรอนำส่งคลังเป็นรายได้แผ่นดินตามกฎหมาย ซึ่งไม่สามารถนำไปใช้เพื่อประโยชน์ของหน่วยงานได้ 
เงินทดรองราชการ เป็นเงินที่หน่วยงานได้รับจากรัฐบาลเพื่อทดรองจ่ายเป็นค่าใช้จ่ายปลีกย่อยในการดำเนินงานของหน่วยงานตามวงเงินที่ได้รับอนุมัติ การใช้จ่ายเงินทดรองราชการจะบันทึกควบคุมโดยทะเบียน เมื่อหน่วยงานใช้จ่ายเงินทดรองราชการแล้ว จะรวบรวมหลักฐานการจ่ายเพื่อเบิกเงินงบประมาณมาชดใช้เงินทดรองราชการ การรับรู้เงินทดรองราชการเมื่อได้รับเงินควบคู่ไปกับการบันทึกบัญชีเงินทดรองราชการรับจากคลัง และต้องคืนให้รัฐบาลเมื่อหมดความจำเป็นในการใช้เงิน
รายการเทียบเท่าเงินสด ได้แก่  เงินลงทุนระยะสั้นที่มีสภาพคล่อง ซึ่งมีระยะเวลา
ครบกำหนดที่จะเปลี่ยนให้เป็นเงินสดได้ไม่เกิน 3 เดือน โดยไม่มีข้อผูกพัน



4.2 ลูกหนี้อื่นระยะสั้น
ลูกหนี้เงินยืม หมายถึง ลูกหนี้ภายในหน่วยงานกรณีให้ข้าราชการยืมเงินเพื่อเป็นค่าใช้จ่ายต่าง ๆ ในการดำเนินงานโดยไม่มีดอกเบี้ย เช่น ลูกหนี้เงินประมาณ ลูกหนี้เงินนอกงบประมาณ จะรับรู้รายการเป็นค่าใช้จ่ายที่เกี่ยวข้องตามระยะเวลาที่กำหนดของการส่งใบสำคัญจ่ายเพื่อหักล้างเงินยืมตามมูลค่าที่จะได้รับ
โดยไม่มีการตั้งค่าเผื่อหนี้สงสัยจะสูญ
รายได้ค้างรับ หมายถึง รายได้อื่นของหน่วยงานที่เกิดขึ้นแล้วในรอบบัญชีปัจจุบันแต่ยังไม่ได้รับชำระเงิน ได้แก่ ดอกเบี้ยเงินฝากธนาคารค้างรับ
ลูกหนี้อื่น หมายถึง จำนวนเงินที่บุคคลภายนอกค้างชำระแก่หน่วยงาน อันเกิดจากการดำเนินการที่เกี่ยวข้องกับหน่วยงาน

4.3 เงินลงทุนระยะสั้น 
เงินลงทุนระยะสั้น เป็นเงินฝากธนาคารของรัฐซึ่งมีระยะเวลาเกิน 3 เดือน แต่ไม่เกิน 1 ปี

4.4 วัสดุคงเหลือ 
วัสดุคงเหลือ หมายถึง ของใช้สิ้นเปลืองนอกจากสินค้าที่หน่วยงานมีไว้เพื่อใช้ในการดำเนินงานตามปกติ โดยทั่วไปมีมูลค่าไม่สูงและไม่มีลักษณะคงทนถาวร บันทึกบัญชีวัสดุคงเหลือแบบสิ้นงวด (Periodic Inventory Method) และบันทึกราคาทุน โดยวิธีถัวเฉลี่ยถ่วงน้ำหนัก (Weighted Average Method)

[bookmark: _Hlk121747737]4.5 ที่ดิน อาคาร และอุปกรณ์
อาคารและสิ่งปลูกสร้างที่หน่วยงานมีกรรมสิทธิ์และไม่มีกรรมสิทธิ์แต่หน่วยงานได้ครอบครองและนำมาใช้ประโยชน์ในการดำเนินงาน แสดงมูลค่าสุทธิตามบัญชีที่เกิดจากราคาทุนหักค่าเสื่อมราคาสะสม
อุปกรณ์ ได้แก่ ครุภัณฑ์ประเภทต่าง ๆ รับรู้เป็นสินทรัพย์เฉพาะรายการที่มีมูลค่าต่อหน่วยตั้งแต่ 10,000 บาทขึ้นไป ยกเว้นรายการที่ได้มาก่อนปี 2563 รับรู้เป็นอุปกรณ์เมื่อมูลค่าขั้นต่ำตั้งแต่ 5,000 บาท ขึ้นไป แสดงมูลค่าตามมูลค่าสุทธิตามบัญชีที่เกิดจากราคาทุนหักค่าเสื่อมราคาสะสม
ค่าเสื่อมราคาบันทึกเป็นค่าใช้จ่ายในงบแสดงผลการดำเนินงานทางการเงิน คำนวณโดยวิธีเส้นตรงตามอายุการใช้งานที่กำหนดไว้ตามหนังสือกรมบัญชีกลาง ที่ กค 0410.3/ว 43 ลงวันที่ 29 มกราคม 2562 
เรื่อง คู่มือการบัญชีภาครัฐ เรื่อง ที่ดิน อาคาร และอุปกรณ์  ดังนี้
	อาคารสำนักงานและอาคารเพื่อประโยชน์อื่นที่มีโครงสร้างเป็นคอนกรีต
	30 ปี 

	สินทรัพย์ย่อยของอาคาร
	7 และ 10 ปี

	สิ่งปลูกสร้าง
	 10 และ 20 ปี 

	ครุภัณฑ์สำนักงาน
	3  และ 10 ปี 

	ครุภัณฑ์คอมพิวเตอร์
	3 ปี

	ครุภัณฑ์ยานพาหนะ
	5 ปี


4.5 ที่ดิน อาคาร และอุปกรณ์ (ต่อ)
	ครุภัณฑ์โฆษณาและเผยแพร่
	5 ปี

	ครุภัณฑ์ไฟฟ้าและวิทยุ
	5 ปี

	ครุภัณฑ์โรงงาน
	5 ปี

	ครุภัณฑ์งานบ้านงานครัว
	5 ปี

	ครุภัณฑ์ก่อสร้าง
	5 ปี

	ครุภัณฑ์การเกษตร
	5 ปี

	ครุภัณฑ์สำรวจ
	10 ปี

	ครุภัณฑ์อื่น
	3 -10 ปี


งานระหว่างก่อสร้าง บันทึกรวมต้นทุนค่าก่อสร้างและต้นทุนอื่นที่เกี่ยวข้องโดยตรงกับ
การก่อสร้างสินทรัพย์โดยไม่มีการคิดค่าเสื่อมราคา และเมื่องานระหว่างก่อสร้างนั้นอยู่ในสภาพพร้อมใช้งาน
จะบันทึกโอนไปบัญชีสินทรัพย์ที่เกี่ยวข้อง
4.6 สินทรัพย์ไม่มีตัวตน
สินทรัพย์ไม่มีตัวตน  แสดงมูลค่าด้วยมูลค่าสุทธิตามบัญชีที่เกิดจากราคาทุนหักค่าตัดจำหน่ายสะสม
ค่าตัดจำหน่ายสินทรัพย์ไม่มีตัวตน บันทึกเป็นค่าใช้จ่ายในงบแสดงผลการดำเนินงาน
ทางการเงิน โดยวิธีเส้นตรงตามอายุการให้ประโยชน์โดยประมาณ ดังนี้
	โปรแกรมคอมพิวเตอร์ 
	   3 ปี


4.7 สัญญาเช่าดำเนินงาน
สัญญาเช่าระยะยาวเพื่อเช่าทรัพย์สินโดยที่ความเสี่ยงและผลตอบแทนของความเป็นเจ้าของส่วนใหญ่ไม่ได้โอนมาให้ผู้เช่า สำนักงานการตรวจเงินแผ่นดินบันทึกบัญชีเป็นสัญญาเช่าดำเนินงาน จำนวนเงิน
ที่จ่ายตามสัญญาเช่าดำเนินงานรับรู้เป็นค่าใช้จ่ายในงบแสดงผลการดำเนินงานทางการเงิน ตามวิธีเส้นตรงตลอดอายุของสัญญาเช่า
4.8 รายได้รอการรับรู้ระยะยาว
รายได้รอการรับรู้ระยะยาว เป็นสินทรัพย์ที่หน่วยงานได้รับบริจาคโดยมีผู้มอบให้หน่วยงานไว้ใช้ในการดำเนินงาน
รายได้รอการรับรู้จะถูกทยอยตัดบัญชีเป็นรายได้ตามเกณฑ์ที่เป็นระบบและสมเหตุสมผลตลอดระยะเวลาที่จำเป็นเพื่อจับคู่รายได้กับค่าใช้จ่ายที่เกี่ยวข้อง ได้แก่ ทยอยรับรู้เป็นรายได้จากการบริจาค
ตามสัดส่วนของค่าเสื่อมราคาของสินทรัพย์ที่ได้รับบริจาค

4.9 รายได้จากเงินงบประมาณ
รายได้จากเงินงบประมาณ รับรู้ตามรายการเมื่อขอเบิกเงินจากกรมบัญชีกลาง
ในกรณีเป็นการขอรับเงินเข้าบัญชีหน่วยงาน และเมื่ออนุมัติจ่ายให้กับผู้มีสิทธิได้รับเงินแล้วในกรณีเป็นการจ่ายตรงให้กับผู้มีสิทธิรับเงิน
หน่วยงานแสดงรายได้จากเงินงบประมาณในงบแสดงผลการดำเนินงานทางการเงิน
ตามจำนวนเงินงบประมาณที่ขอเบิกสุทธิจากเงินงบประมาณเบิกเกินส่งคืน
4.10 รายได้แผ่นดิน
รายได้แผ่นดินเป็นรายได้ที่หน่วยงานได้รับและจะต้องนำส่งคลัง ไม่สามารถนำมาใช้จ่าย
ในการดำเนินงาน รับรู้เมื่อได้รับรายได้  เมื่อสิ้นสุดรอบระยะเวลารายงาน หน่วยงานจะปิดบัญชีรายได้แผ่นดินและรายได้แผ่นดินนำส่งคลัง เข้าบัญชีรายได้แผ่นดินรอนำส่งคลัง และไม่แสดงเป็นรายได้และค่าใช้จ่ายของหน่วยงาน แต่แสดงไว้ในหมายเหตุประกอบงบการเงินเป็นรายงานแยกต่างหาก
4.11 รายได้จากการอุดหนุนและบริจาค
รายได้อุดหนุนจากกองทุนเพื่อการพัฒนาการตรวจเงินแผ่นดิน หมายถึง เป็นรายได้กรณี
เงินงบประมาณรายจ่ายประจำปีไม่เพียงพอหรือที่ไม่อาจเบิกจ่ายจากงบประมาณแผ่นดินได้ สำนักงานการตรวจเงินแผ่นดินได้รับการสนับสนุนตามแผนการใช้จ่ายเงินกองทุนฯ ประจำปีเพื่อเป็นค่าใช้จ่ายสำหรับการดำเนินงานและ
งบลงทุน และเมื่อมีเงินเหลือจ่ายตามแผนการใช้จ่ายเงินจะส่งคืนกองทุนฯ บันทึกบัญชีเป็นค่าใช้จ่ายอุดหนุนกองทุนเพื่อการพัฒนาการตรวจเงินแผ่นดิน
รายได้จากการรับบริจาค ที่มีเงื่อนไขได้รับบริจาคเป็นสินทรัพย์ที่ให้ประโยชน์แก่หน่วยงานเกินหนึ่งปี จะทยอยรับรู้เป็นรายได้ตามเกณฑ์สัดส่วนของค่าเสื่อมราคาของสินทรัพย์ที่ได้รับตลอดอายุของสินทรัพย์นั้น สำหรับรายได้จากการรับบริจาคที่ไม่มีเงื่อนไขของสินทรัพย์ที่โอนรับรู้เป็นรายได้เมื่อได้รับสินทรัพย์ตามเกณฑ์การรับรู้สินทรัพย์
4.12 รายการที่เป็นเงินตราต่างประเทศ
รายการที่เป็นเงินตราต่างประเทศแปลงค่าเป็นเงินบาทโดยใช้อัตราแลกเปลี่ยน ณ วันที่เกิดรายการ สินทรัพย์และหนี้สินที่เป็นตัวเงินที่อยู่ในสกุลเงินตราต่างประเทศแปลงค่าเป็นเงินบาทโดยใช้
อัตราแลกเปลี่ยน ณ วันสิ้นรอบระยะเวลารายงาน กำไรและขาดทุนที่เกิดจากการเปลี่ยนแปลงในอัตราแลกเปลี่ยนรวมอยู่ในการคำนวณผลการดำเนินการ
4.13 การรับรู้ค่าใช้จ่าย
ค่าใช้จ่าย รับรู้ตามรอบระยะเวลาที่เกิดค่าใช้จ่าย และวัดมูลค่าได้อย่างมีเหตุผลน่าเชื่อถือ

